2013年9月5號，林冠英到香港招商時同移居香港嘅馬來西亞檳城僑民聚餐，喺佢演講當中提及大馬當前嘅罪案同貪污問題，畀國陣人士包括部長同黨要藉住旗下嘅英語報紙媒體攻擊林冠英喺投資者面前貶低國家形象。林冠英隨即喺9月11號發表文章駁斥呢項指控，佢要求國陣部長同國陣控制嘅英文主流媒體應該停止荒謬同惡意嘅謊言，指控佢喺香港招商時，喺投資者面前貶低馬來西亞，林冠英要求國陣部應該去補習英文加強佢哋嘅英文詞匯，因為佢會見嘅係檳城僑民，而唔係投資者，亦諷刺馬來西亞英文退步咗咁多，連國陣聯邦部長同國陣控制嘅英語媒體詞彙造詣亦咁差，連diaspora係指僑民嘅意思亦唔識。